छत के रास्ते मकान में दाखिल हुए चोरों ने उड़ाया सामान
भास्कर न्यूज | अम्बाला सिटी
पंजोखराकेएक मकान में छत के रास्ते दाखिल हुए चोरों ने सामान चोरी कर लिया। इसका खुलासा भी अगले दिन हुआ, जब परिवार के लोग छत पर बने कमरों तक पहुंचे। उसी समय उन्होंने इस बात की शिकायत पुलिस में की जिस पर पुलिस ने मामला दर्ज कर जांच शुरू कर दी है।
पुलिस ने यह मामला पंजोखरा निवासी अमरजीत सिंह की तरफ से दर्ज किया है। जिनका कहना है कि अभी हाल ही में 12 दिसंबर को उनके बेटे की शादी हुई। 22 दिसंबर की रात वह परिवार सहित नीचे कमरों में सोए हुए थे, उस समय ऊपर के कमरों पर ताला लगा था। जब वह 23 दिसंबर की सुबह ऊपर पहुंचे तो देखा कि कमरों पर लगे ताले टूटे हुए हैं और सारा सामान इधर-उधर बिखरा हुआ है। अमरजीत के मुताबिक चोरों ने उनके घर से 26 हजार कैश करीब दो तोले सोना चोरी कर लिया है। पता चलते ही उन्होंने पुलिस में शिकायत की। पुलिस ने मौके का मुआयना करने के बाद मामला दर्ज कर लिया है। अमरजीत ने यह भी बताया कि उन्होंने शक के आधार पर दो युवकों के नाम पुलिस को बताए थे जिनसे पुलिस ने पूछताछ भी की है।
hin_Deva mai_Deva hin_Deva hin_Deva